থাকলে মনে লোভের জ্বালা...    থাকলে মনে লোভের জ্বালা, অঙ্গ পুইড়া হইরে কালা  সাধন-ভজন যতই করি, মনে শান্তি-সুখ আসে না।।    যত পাব ততই নেব, দেবনা- শুধুই নেব  টাকা জমি-ধন-সম্পত্তি, নারী যত ততই নেব  রাজা হব দুনিয়া নেব, দুনিয়ার সালাম নেব  নিতে নিতে জনম গেল, লোভের আগুন নিভে না।।    ধর্মে মোর মন বসে না, কর্মে মোর ন্যায় সহে না  লোভের নেশায় মত্ত রে মন, মনের তালা কাজ করে না  একবার নষ্ট হলে, এ তালা আর খুলবে না রে  এ তালার নাই কল-কবজা, জং ধরিলে চলবে না।।    মনকে আমি যতই বলি, মায়ার জগৎ রইবে পড়ি  কিছু কাল রইবি ভবে, তবে কেন লোক  ঠকালী?  যেথা হতে আইলি রে মন, যাইতে হবে আইলে সমন  লোভের মায়ায় ভুইলা রে মন, জনমে সুখ হইলো না।।